KLUBI 700
Brad McKenzie kasvas üles ralliraja ääres,
kuna ta vanemad olid võidusõitjad.
Nii plaanis ka Brad sõita läbi kogu elu võidurajal.
Selle asemel sattus ta aga joomise tõttu kartsa.
Tahtsin vaid võidu sõita ja võita,
mida ma ka tegin, olles võidusõitja.
Brad kasvas üles Swainsboros, Georgias
ega suutnud ära oodata,
millal saab hakata söerajal võidu sõitma.
See oli tal veres.
Meil oli võidusõitjate pere.
Kasvasime vennaga ralliraja ääres autode keskel üles.
See oli kõik, mida teadsime.
Nii oli see kui alateadlik ootus, et ka me hakkame võidusõitjateks,
sest olime sellest ümbritsetud ja see oli me elu.
Nähes nii oma isa kui teisi sugulasi võitmas mitmeid võite,
lootis Brad, et suudab oma aja jõudes ka perele au tuua.
Tahtsin oli piisavalt hea.
Seda peres, kui kõik taandus vaid võitmisele.
Küsimus polnud 2., 3. või 10. kohas, vaid ainult esikohas.
See oli see ootus me suhtes -
pidime olema esimesed, et olla piisavalt head.
Minnes 21-aastasena oma esimesele võidusõidule,
sai Brad lõpuks ometi end tõestada.
Mu esimene mõte oli: "Ma pean võitma!"
Läbisin kogu võistluse ja ka võitsin.
Nägin autost välja tulles oma isa naeratust
ja mõistsin, et ta on uhke mu üle.
Olin alati igatsenud, et mu isa oleks uhke mu üle
ja tundsin see hetk, et olen midagi õigesti teinud.
Samas ei toonud mitte kõik järgnevad sõidud
endaga võite kaasa
ja Brad tundis, et on läbikukkuja.
Konkurents oli kõva.
See polnud lihtne mu jaoks.
Samas ei takistanud see teda
enamus nädalalõppudel siiski rajale minemast.
Seda nii ülikooli ajal, kui hiljem tööle asudes.
Samas tundusid võidud siiski kauged,
nii nagu ka lootus olla kunagi piisavalt hea.
Läksin mõnel õhtul nuttes koju.
Mu pere küll kunagi ei öelnud mulle, et pean võitma,
aga ootus selles osas oli siiski õhus.
Siis aga läks kõvaks joomiseks.
Brad, kes jõi muidu vaid seltskonnas, hakkas nüüd igapäevaselt jooma.
Vahel lausa nii kõvasti, et kaotas teadvuse.
Kuniks 2008. aastani, mil ta oli 25-aastane
ja sattus joomise käigus tehtud teole üheks ööks kartsa.
Istusin seal terve öö, anudes, et keegi laseks mu sealt välja,
aga and ei lasknud ja see püüdis mu tähelepanu.
Mõistsin, et mul on probleem.
Kuid Bred jätkas siiski joomisega, suutmata ise lõpetada.
Kuniks ühel õhtul, 6 kuud hiljem,
sattus ta saate "Klubi 700" ja Pat Robertsoni peale.
Jeesus, just sel hetkel...
Ta rääkis seal Jeesusest ja päästetud saamisest
ning see kuidagi kõnetas mind.
Vaadates peale seda seda saadet igal õhtul,
Brad teadis, et vajab Jeesust.
Samas hoidis teda miski siiski tagasi.
Võib-olla ma ei pidanud end piisavalt heaks
või ei uskunud, et Jumal suudaks mind päästa.
Ma ei tea, mida ma mõtlesin.
Vaid kuu aega hiljem oli Brad koos pruut Jessicaga kirikus,
kus pastor kutsus inimesi altarile, et võtta Jeesus oma Päästjana vastu.
Brad oli endiselt kõhklev.
Ma lihtsalt ei läinud.
Kuniks pastor palus teenistuse lõpus:
"Issand, siin saalis on üks isik, kelle asjad pole Sinuga korras,
kuid kes ei tule ka palvele.
Tegele temaga täna õhtul, nii et ta ei saa sõba silmale enne,
kui on Sinuga oma asjad korda saanud."
Hiljem tol õhtul...
Panin äratuskella valmis ja arvasin, et jään magama.
Tavaliselt jäin kohe kui nott magama, aga tookord mitte.
Korraga hakkas äratuskell helisema ja ma hüppasin püsti,
mõistes siis, et kell oli alles veidi üle südaöö.
Mõtlesin, et ma ju küll seda selleks ajaks helisema ei pannud
Brad pani kella uuesti valmis ja heitis magama.
Kuid äratuskell hakkas uuesti helisema
ja seda isegi lausa kaks korda selle öö jooksul.
Lugu, mida Brad ei osanud seletada.
See oli täiega üle mõistuse, kuid mõistsin, et Jumal kutsub mind.
Nii palusin, et Jumal päästaks mu.
Ütlesin, et olen patune ja vajan Jeesust, et Teda teenida.
Püüdsin paluda nii sarnaselt kui suutsin
sellele mehele, keda olin näinud Klubi 700 saates.
Bradi sõnul polnud ta elu peale seda ööd enam endine.
Esiteks ei vajanud ta enam meelte rahustuseks alkoholi.
Kogesin rahu, mida polnud kunagi kogenud.
Jumal tegeles minuga tol ajal 2 nädala jooksul
ja kogetav rahu tõi kindluse, et olen õige Jumala ees.
Ühes selle rahuga tuli aga ka üks arusaamine.
Olin piisav.
Olin piisavalt hea.
See oli see, mida vajasin teada.
Teadsin, et olen Jeesuse jaoks piisavalt hea
ja samas ka võidukas koos Temaga.
Brad ja Jessica abiellusid mõned kuud peale seda
ja täna on neil ka kaks last.
Brad lõpetas mingi hetk võidusõitmise
ja asus hoopis Jumalariigi tööle.
Ta rajas 2019. aastal oma kodulinnas koguduse "Jeesus päästab".
Ralliraja äärest leiab teda veel tänagi - elamas kaasa oma vennale
ja jagamas rallirahvale häid sõnumeid Jeesusest.
Piibel ütleb: "Sest nõnda on Jumal maailma armastanud"
Ta ei armasta vaid parimatest parimaid,
vaid kõiki.
Tean, et olen täna võitja ja olen tänu Jeesusele enam kui piisav
Jumal armastab sind.
See on evangeeliumi sõnum, rõõmusõnum.
Jumal armastab sind.
Ta armastab sind lausa nii palju, et suri su eest,
sest Ta tahab, et veedaksid kogu igaviku Temaga.
See on Tema plaan ja igatsus ja seetõttu oled sa ka olemas.
Jumal igatseb su järele
ja on valmis tegema, mida iganes, et kuulda lõpuks su käest jah-sõna.
Paljud arvavad nagu Brad, et on omadega liiga põhjas
ja peavad end enne kuidagi korda saama,
enne, kui Jumal neile mingit tähelepanu pöörab.
Või nad arvavad, et Jumal on pahane kõigi nende eksimuste pärast
ja nad ei saa enam kunagi heasse kirja Tema ees.
Jäta kõik need mõtted sinnapaika.
Siin on üks tiitel, mis iseloomustas Jeesust,
kui ta siin maa peal elas.
Patuste sõber.
Kuid ta polnud vaid sõber, aga otsis ka inimesi aktiivselt.
Ta läks Sakkeuse juurde ja ütles: "Tulen täna sinu juurde õhtusöögile."
Ta lasi patuseid enese ligi. Ta lasi neil end puudutada.
Ta murdis leiba nendega ja tegi igasugu muid asju.
Miks?
Sest see on see, milleks Ta tuli.
Ta ei tulnud õigete, vaid patuste jaoks.
Ta tuli minu pärast
ja ka sinu pärast.
Kui see oled sina ja su asjad pole Jumalaga korras,
siis mul on sulle häid uudiseid.
Sa võid saada õigeks Jumala ees.
Mitte omaenda tegude läbi,
aga öeldes: "Jeesus, kui Sa oled Issand ja mu Päästja,
siis kui suudad tõesti mulle andestada ja mind muuta,
siis siin ma olen.
Siin on mu elu ja süda.
Kui saad nendega midagigi teha, annan need üle Sulle."
Kui see oled sina ja sa tahad saada õigeks Jumala ees
ja elada kogu oma elu teadmisega, et oled õige Ta ees,
siis kõik, mida tegema pead, on vaid paluma.
Nii et kummarda oma pea palveks ja palume ühe lihtsa palve.
Las Jeesus, patuste sõber, tulla just praegu su juurde.
Ta saab kõrvaldada kõik tõkked ja ehitada sind uuesti üles.
See, mida nägid Bradi elu kohta, võib saada tõeks ka sinu elus.
Pead seda vaid paluma, nii et palume siis.
"Jeesus",
ütle Ta nimi häälega välja: "Jeesus,
Issand, ma tulen Su ette
ja palun, et oleksid mu Päästja.
Palun tule mu südamesse
ja andesta mulle kõik mu eksimused.
Puhasta mind ja tee mind taas uueks.
Jeesus, tahan olla õige Su ees,
mistõttu tule mu südamesse ja andesta mulle.
Kui seda teed, tahan järgida Sind kõik oma elupäevad.
Kuule mu palvet ja vasta sellele,
sest ma palun seda Jeesuse nimel."
Isa, palun, et kastaksid kõiki palvetajaid
oma armastusega.
Täida neid ülevoolavalt
oma armastuse-, vastuvõtu-, rahu-, rõõmu- ja Sinu õigsusega.
Puuduta neid just praegu, Jeesuse nimel.
Aamen.
Kui palusid koos minuga, tahan, et teeksid veel midagi.
Anna sellest kellelegi teada.
Piibel ütleb, et kui usud oma südames ja tunnistad seda oma suuga,
saad ka päästetud.
Nii et anna TV7'le teada,
et palusid seda palvet ja kutsusid Jeesuse oma südamesse.
Järgmisena lugu ettevõtjast, kes järgis oma unistust,
kuni 50 000 miljoni dollari müügikasumini.
See üksikema jagab oma käänulisest teekonnast võiduni,
mille tõi talle jumalikust ideest sündinud leiutis.
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid rõhudes ja me tõelist rõõmu röövides.
Kuid Jumal ei taha, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Tere "Superraamatu" fännid!"
Siin on veel midagi, mis teile meeldib.
Uus "Superraamatu" piibliäpp.
Palju mänge, tegevusi
ja "Superraamatu" seeriaid, mida vaadata tasuta!
Oo ei!
Viktoriin, põnev päevasõna
ja vastused Piibliga seotud küsimustele.
Lisaks lihtsasti mõistetav Piibel, mis meeldib kogu perele.
Võite ka luua omaenda "Superraamatu" tegelase.
Vabandust! Andke andeks!
Nagu päriselt või?
Teenige superpunkte ja võitke ka auhindu!
Lisaks palju enamatki veel!
Aeg naaseda oma seikluste juurde.
Näeme peagi!
Tasuta "Superraamatu" piibliäpp
Oleme kõik kuulnud ütlust: "Järgne oma unistustele!",
aga vaid vähesed on seda ka teinud.
Angie Cella aga tegi seda.
See 4 lapsega üksikema pani kõik mängu,
et täita oma unistus ja teda saatis ka edu,
mis ületas tema metsikumadki unistused.
See kõik sai alguse unenäost.
Nelja lapsega üksikema Angie Cella nägi 2014. aastal unenäo,
mis muutis ta elu.
Ta nägi unenäo iluseadmest, mis jätab juustesse säravad kristallid
ja Jumal ütles, et ta peaks sellise seadme looma.
Peale 4 aastat kestnud tõsist tööd,
ei ühtegi investorit ja paljusid takistusi,
tuli Angie välja seadmega,
mis kaunistab kas juukseid või esemeid kaunite kivikestega.
Ta jagab oma pikast teekonnast erakordse eduni
oma raamatus "Blinger" (eesti k. "Sädeleja").
Angie liitub nüüd meiega saates.
Tere tulemast! Nii tore, et olete meiega.
Tänan! See on suur au.
Rääkige neist kahest unenäost, mida 2014. aastal nägite.
Esimene unenägu oli sellest seadmest,
mis nägi välja selline ja on nüüd päriselt olemas.
See seade kinnitab juustesse väikesi kristalle.
Mulle see meeldis ja see jäi mulle meelde.
Ajasin oma tütre üles
ja ütlesin, et pean ta juustesse mõned võltsteemantid kinnitama.
Mõni nädal hiljem nägin aga teise unenäo,
kus Jumal ütles, et Ta tahab, et looksin sellest toote.
See käivitas ühe hämmastava teekonna
minu ja mu laste jaoks.
Paljud näevad unenägusid, aga ei arva neist midagi.
Kuidas te teadsite, et see unenägu on Jumalast?
Ma ei kahelnud selles kordagi.
Ma lihtsalt uskusin, et see on Temast.
Ühtlasi olin ka palvetanud.
Olin elus üsna heas seisus,
kuhu jõudsin küll alles peale väga rasket lahutust.
Kuid olin palunud Jumalat, et võiksin täita Tema eesmärke
ja olla kasutatud Tema poolt, kus iganes Ta mind vajab.
Nii ei seadnud ma seda kunagi kahtluse alla
ega arvanud ka, et see pole Temast.
See on üsna hämmastav,
sest see oli 4-aastane teekond ideest kuni reaalse seadmeni.
Samas kogesite selle käigus rohkesti takistusi.
Kuidas te siis oma otsusele siiski kindlaks jäite?
Ma ei mõelnud kordagi alla andmisele.
Mind "löödi mitmeid kordi pikali", aga ma ajasin end taas püsti.
Olin otsusekindel ja valmis sellega lõpuni minema.
See polnud kunagi küsimus.
Jumal ise oli mu äripartner, mistõttu kuidas saanuksingi põruda?
Jah, ma kogesin küll mitmeid kordi, et Ta oli teinud vea mind valides,
aga olin siiski valmis jätkama, kuni eduka lõpuni välja
ja seda ma ka tegin.
Rääkides edukast lõpust -
mis hetkel te mõistsite, et seda seadet saadab edu?
Olin alati arvanud, et see on super leiutis
ja pidigi olema, kuna Jumal oli ju mu äripartner.
Võtsin selle seadme 2018. a. mänguasjade laadale kaasa.
Olin selleks ajaks üsna kitsas seisus,
olles kasutanud ära kõik laenud, mida vähegi võtta andis
ja kulutanud ära kõik oma säästud.
Nii ütlesin oma lastele:
"Kuidas oleks, kui müüksime oma maja maha
ja elaks 1-2 aastat korteris,
kuniks ehitan ise üks päev näiteks Hiinasse maja."
Nad olid muidugi hämmingus, aga mu vanem poeg toetas mu ideed,
nii et seda ma ka tegin.
Kuid selgi hetkel olin endiselt ainus, kes arvas, et see on hea toode.
Keegi teine polnud seda kinnitanud.
Olin 2 päeva enne laata Dallases, kuhu mu toode siis Hiinast saabus.
Vaid 2 päeva enne laata!
Läksin sellega mänguasjade laadale ja see meeldis kõigile väga.
Kõik seal olnud naised tahtsid seda kasutada
ja seda saatis suur edu.
Tundus, et kõik said üle öö puudutatud.
Samas kui sellised asjad ei sünni ju kunagi üle öö. - Ei.
Täna on tegu tootega, mis toob sisse mitmeid miljoneid.
Samas ütlete, et sel on palju suurem tähendus,
kui vaid raha teenimine.
Mis see on?
Paljud seostavad edu rahaga
ja ma saan sellest aru.
Raha on kui hapnik, mida on ellu jäämiseks vaja.
Samas peitub tõeline edu seal, kus on eesmärk ja tähendusrikkus.
See toob meile tõelise rahuldustunde.
Nii on mu suurimaks eesmärgiks mu raamat.
Usun, et see on ka põhjus, miks mulle see unenägu anti -
et jagada sellest, mida Jumal on mu elus teinud.
Alles hiljuti juhtus midagi, kus ma palvetasin ja mu tütar palvetas
Me kumbki ei teadnud, et me muretseme.
See puudutas üht mu lendu.
Lennuk valmistus just lendu tõusma
ja nii mina kui mu eemal olev tütar
olime mures selle lendutõusmise pärast,
mistõttu palvetasime tõenäoliselt samal ajal.
Oodates lendu tõusmist süttis üks lennuki mootoritest põlema,
mistõttu pidime vahetama lennukit.
Mõtlesin, kui imeline see on,
et mu tütar saab lisaks mulle pöörduda oma taevase Isa poole,
kellelt saada kinnitust ja kellele toetuda.
Paljudel inimestel on raske
ja ma tahan, et nad teaks, mida Jumal saab nende elus teha,
tuues nende igapäeva ellu rahu, rahuldustunnet ja edu.
See teema tuleb selgelt te raamatus esile.
Muide, mul on samuti see seade olemas.
Tore!
Igas peres, kus on tüdrukuid, peab see sädeleja olemas olema.
Kuid see raamat on eriti hea neile, kes on ka mõelnud millegi loomisele.
Angie jagab sellest protsessist, mis pole lihtne, aga siiski tehtav.
Kuid see nõuab kindlasti visadust ja jõudu.
Suur tänu Angie, et olite meiega! - Aitäh Terry! Oli tore!
Milline võrratu lugu!
Mul küll pole seda sädelejat, aga võrratu lugu siiski.
Järgmisena lugu suurimast katastroofist,
mida nad polnud aastakümneid näinud.
Nõnda väidavad Louisiana elanikud tornaado kohta,
mis vaid mõni kuu tagasi nende naabruskonda laastas.
Kes aitas seal korda luua?
Saate peagi teada.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Osade Louisiana elanike sõnul oli orkaan Ida kohutavaim,
mida nad olid eales näinud.
Peale seda, kui võimas torm üle nende osariigi käis,
ei suutnud paljud sellest taastuda või oma kodusid uuesti üles ehitada.
Kuid just siis saabus ülioluline abi just teilt, me head vaatajad.
Kui orkaan Ida Louisianat tabas,
laastasid selle võimsad tuuled paljusid kohalikke kogukondi,
jättes kodud varemeisse.
Paljudel peredel niitis tekitatud kahju jalad alt.
Olen elanud siin 30 aastat,
aga pole siin kunagi midagi sellist näinud.
Dorothy oli üks neist, kes vajas hädasti abi.
Olen lesk, nii et mul polnud meest abiks,
va mu noor pojapoeg.
Tänu Operatsioon Õnnistus toetajaile sai päästemeeskond asuda kohe teele
Niipea, kui seis oli turvaline,
said vabatahtlikud hakata kodusid koristama,
katuseid korrastama ja risusid kokku koguma.
Saime appi suure hulga inimesi.
Kuna olen lesk, ei suuda üksi just palju,
nii et olen siiralt tänulik abi eest.
Tänu Operatsioon Õnnistus toetajaile
saime pakkuda ka sooja süüa, duši all käimise võimalust,
toitu ja vett,
sest poed olid ju suletud ja varusid vähe.
Nad andsid meile jääd, vett,
puhastusvahendeid ja palju muud.
Nad olid tõeliseks õnnistuseks - Jumala enda poolt saadetud.
Oli näha, et nad olid tõelised kristlased
ja neist oli tohutult palju abi.
Tormi kätte jäänud pered on tänulikud
Operatsioon Õnnistusele ja vabatahtlikele,
kes muutsid selle kõik võimalikuks.
Meil pole piisavalt sõnu, et neid tänada.
Keset kõike seda segadust
on inimesed suureks õnnistuseks ja abiks
ja me hindame seda väga.
Kui olete Klubi 700 liige, siis kogu see tänu kuulub teile.
Tänu teile saame teha seda kõike.
Teie olite need abikäed neile kallitele Louisiana inimestele.
Nii et aitäh, kui olete me liikmed.
Kui ei, siis palun teil liituda kõigega, mida üle maailma teeme.
Osa igast annetusest läheb ka Operatsioon Õnnistuse töö katteks
ja teine osa rahvusvahelisele CBN'le,
et kuulutada evangeeliumi üle maailma.
Me saateid ja materjale tõlgitakse üle 70 keelde üle 100 maal
ja te olete osa sellest kõigest, kui liitute meiega.
Nüüd aga vaatajate kirjade juurde.
Richard: "Ütlete, et peame paluma tervenemist
otsekui oleksime selle juba saanud.
Samas ma ikkagi ei mõista, kuidas seda teha?"
Jagan teile midagi, mida Jeesus oma jüngritele õpetas.
Näeme seda Markuse 11. peatükis.
Huvitav lugu, kus Jeesus nägi teel templisse viigipuud,
mis on nii otsene kui kaudne sümbol.
Ta lootis leida sellelt viigipuult vilja,
aga ei leidnud,
mispeale Ta ütles: "Ärgu keegi enam kunagi söögu sinust!"
Järgmisel päeval sealt mööda minnes nägid jüngrid, et puu on ära kuivanud.
Nad olid hämmingus ja küsisid, kuidas see võimalik on?
Jeesus ütles: "Kui teil oleks sinepiivakesegi jagu usku,
võiksite öelda mäele: "Liigu ja kukuta end vette!"
Siis aga lisas: "Kui te palute, siis uskuge, et olete juba saanud
ja see saab teile."
Kui me palume oma ihude tervenemise pärast,
peame ka uskuma, et oleme Jeesuse vermete läbi terveks saanud.
Millal Jeesust peksti? 2000 aastat tagasi.
Millal te siis terveks saite?
Samal ajal - 2000 aastat tagasi.
Kui teil on seda raske uskuda,
siis las ma küsida - millal te patud andeks anti?
Juba enne, kui olite neid teinudki.
Pääste oli teie jaoks juba valmis pandud.
Nii et järgige seda sama põhimõtet ka oma tervenemise eest paludes,
mõistes, et te haigus sai tervendatud veel enne, kui selle saitegi.
Seda on osadel raske mõista - eriti haigussümptomite puhul,
aga see on see, mida sellise palve all mõeldakse.
Me aeg on tänaseks läbi,
aga lõpetuseks veel Õpetussõnad 30:5:
"Jumala iga sõna on selge,
tema on kilbiks neile, kes otsivad kaitset temalt."
RÕÕM - PÜÜA SEE KINNI!
Kui vajad rääkida kellegagi, kes hoolib,
helista TV7'sse: 44 22 227 või kirjuta: palve@tv7.ee
Tõlge: Anne-Ly Raukas